  Майя Бывальцева 19-тӥ куартолэзьысен 30-тӥ инвожоозь Удмуртиын выпускникъёс Россиысь Калыкез дышетонъя министерстволэн «Мои школьные годы» акцияз пыриськыны быгато. Со сярысь элькунысь дышетонъя но тодосъя министерстволэн пресс-службаез ивортӥз. Ужрадэ пыриськон понна школа улонысь тужгес тодэ кыльымон учырен веранэн видеоез яке туспуктэмез «ВКонтакте», Instagram яке TikTokмерлыко вотэсъёсын #Моишкольныегоды #Минпросвещениярф хештэгъёсын поттоно. Озьы ик министерстволэн сайтысьтыз  келяно. Ужез кылдытон борды анай-атайёс, песянай-песятайёс но итӥськыны быгато.  Тужгес тунсыко но аспӧртэм ужъёсты Калыкез дышетонъя министерстволэн сайтаз поттозы, куинь усто ужъёслэн авторъёссы синпель кузьымъёс басьтозы. Тужгес трос «лайкъёс» люкам постъёслэн авторъёссылы озьы ик кузьым сётозы. Ужрад тужгес мыло-кыдо но азинлыко дышетӥсьёслы дурбасьтон но мылкыд сётон вылысь радъяське Тодэ вайытом, Ижкарысь школаосын чингыли берпуметӥзэ жингыртонлы сӥзем линейкаосы анай-атайёсты юнматэм лыдметъёсъя гинэ лэзьялозы. Тегъёс: Дышетон Удмуртия Россия вожвылъяськон пиналъёс  